ประกาศกรมการจัดหางาน เรื่อง กำหนดสถานที่ยื่นคำขอและแจ้งการทำงานของคนต่างด้าว (ฉบับที่ 4)
ประกาศกรมการจัดหางาน
เรื่อง กำหนดสถานที่ยื่นคำขอและแจ้งการทำงานของคนต่างด้าว
(ฉบับที่ ๔)[๑]
 

โดยที่เป็นการสมควรกำหนดสถานที่ในการยื่นคำขอและแจ้งการทำงานของคนต่างด้าวเพิ่มเติม
เพื่อให้การขับเคลื่อนทางเศรษฐกิจในพื้นที่เขตพัฒนาเศรษฐกิจพิเศษตาก เป็นไปด้วยความเรียบร้อยและมีประสิทธิภาพ

อาศัยอำนาจตามความในข้อ
๓๖ (๓) ของกฎกระทรวงว่าด้วยการขอรับใบอนุญาต การออกใบอนุญาต และการแจ้งการทำงานของคนต่างด้าว
พ.ศ. ๒๕๕๔ อธิบดีกรมการจัดหางานจึงให้เพิ่มความต่อไปนี้เป็น
(๖) ของข้อ ๒ ของประกาศกรมการจัดหางาน เรื่อง
กำหนดสถานที่ยื่นคำขอและแจ้งการทำงานของคนต่างด้าว ลงวันที่ ๒๑ มิถุนายน พ.ศ. ๒๕๕๔ ซึ่งแก้ไขเพิ่มเติมโดยประกาศกรมการจัดหางาน เรื่อง กำหนดสถานที่ยื่นคำขอและแจ้งการทำงานของคนต่างด้าว
(ฉบับที่ ๒) ลงวันที่ ๑๙ มิถุนายน พ.ศ. ๒๕๖๐ และประกาศกรมการจัดหางาน เรื่อง กำหนดสถานที่ยื่นคำขอและแจ้งการทำงานของคนต่างด้าว
(ฉบับที่ ๓) ลงวันที่ ๓๑ ตุลาคม พ.ศ. ๒๕๖๑
(๖) สำนักงานจัดหางานจังหวัดตาก สาขาอำเภอแม่สอด สำหรับการยื่นคำขอและการแจ้งการทำงานของคนต่างด้าว
ในเขตจังหวัดตาก

ทั้งนี้
ตั้งแต่บัดนี้เป็นต้นไป


ประกาศ ณ วันที่ ๒๙ พฤศจิกายน พ.ศ. ๒๕๖๑
เพชรรัตน์ สินอวย
อธิบดีกรมการจัดหางาน








ชญานิศ/จัดทำ
๒๒
มีนาคม ๒๕๖๒

[๑] ราชกิจจานุเบกษา
เล่ม ๑๓๕/ตอนพิเศษ ๓๒๙ ง/หน้า ๘/๒๔ ธันวาคม ๒๕๖๑